b"\n_START_ARTICLE_\nS\xc3\xadndrome de Brugada\n_START_SECTION_\nEpidemiologia\n_START_PARAGRAPH_\nLa prevalen\xc3\xa7a de la s\xc3\xadndrome de Brugada \xc3\xa9s m\xc3\xa9s prevalent a \xc3\x80sia que als Estats Units i Europa. Concretament, el tipus 1 de la s\xc3\xadndrome de Brugada \xc3\xa9s m\xc3\xa9s freq\xc3\xbcent a \xc3\x80sia entre un 0% i 0,36% de la poblaci\xc3\xb3. A Europa entre el 0% i 0,25% de la poblaci\xc3\xb3 i finalment, als Estats Units un 0,03% de la poblaci\xc3\xb3. Els tipus 2 i 3 d'aquesta s\xc3\xadndrome \xc3\xa9s, tamb\xc3\xa9, m\xc3\xa9s freq\xc3\xbcent a \xc3\x80sia entre un 0,12% i 2,23% de la poblaci\xc3\xb3 que a Europa o als Estats Units amb un 0,00%-0,6% i un 0,02% respectivament._NEWLINE_La seva incid\xc3\xa8ncia \xc3\xa9s dif\xc3\xadcil d'estimar, ja que, molts pacients presenten la s\xc3\xadndrome de forma asimptom\xc3\xa0tica o oculta. Tot i aix\xc3\xad, la seva incid\xc3\xa8ncia, analitzada per alguns estudis de la Fundaci\xc3\xb3 Brugada, \xc3\xa9s major en pa\xc3\xafsos com Jap\xc3\xb3 i Tail\xc3\xa0ndia, \xc3\xa9s a dir, Asi\xc3\xa0tics.\n_START_SECTION_\nEtiologia\n_START_PARAGRAPH_\nLa causa de la s\xc3\xadndrome de Brugada \xc3\xa9s gen\xc3\xa8tica. Es transmet segons un patr\xc3\xb3 d'her\xc3\xa8ncia autos\xc3\xb2mic dominant. Tot i aix\xc3\xad, aquesta malaltia, en una petita part de la poblaci\xc3\xb3,  pot ser espor\xc3\xa0dica.\n_START_SECTION_\nFactors de risc\n_START_PARAGRAPH_\nA grans trets, un 60% de les persones que han presentat mort sobtada desencadenada per la s\xc3\xadndrome de Brugada tenen altres familiars afectats per aquesta alteraci\xc3\xb3 electrocardiogr\xc3\xa0fica. Aix\xc3\xb2, significa que la hist\xc3\xb2ria familiar t\xc3\xa9 rellev\xc3\xa0ncia en aquests casos i, per aix\xc3\xb2, els germans Brugada van decidir estudiar els membres d'una mateixa familiar quan s'ha produ\xc3\xaft un cas de mort sobtada._NEWLINE_Actualment, s'han detectat mutacions en m\xc3\xa9s de 200 gens per\xc3\xb2 no tots aquests han estat presents en els estudis realitzats a les fam\xc3\xadlies seleccionades. Aquests 200 gens no s\xc3\xb3n els \xc3\xbanics que poden desencadenar la s\xc3\xadndrome, ja que, \xc3\xa9s una malaltia heterog\xc3\xa8nia i, encara queden moltes altres mutacions per descobrir i estudiar.\n_START_SECTION_\nSimptomatologia\n_START_PARAGRAPH_\nLa gran majoria de pacients amb aquesta patologia no la fan visible, \xc3\xa9s a dir, s\xc3\xb3n asimptom\xc3\xa0tics. Tot i aix\xc3\xad, en  alguns casos, entre el 17% i el 42% d'aquests presenten una s\xc3\xadncope o mort sobtada provocada per l'aparici\xc3\xb3 d'una arr\xc3\xadtmia ventricular. Aquesta patologia no sol ser diagnosticada abans de la seva aparici\xc3\xb3, ja que, apareix de forma sobtada._NEWLINE_Les manifestacions cl\xc3\xadniques que es presenten s\xc3\xb3n: mareig, arr\xc3\xadtmia, taquic\xc3\xa0rdia i finalment, mort sobtada. Aquest quadre cl\xc3\xadnic pot anar acompanyat de diaforesi._NEWLINE_La franja d'edat \xc3\xa9s a partir dels 40 anys aproximadament i el 23% d'aquestes persones ja havien presentat pr\xc3\xa8viament la s\xc3\xadncope esmentat anteriorment."